محاكم الاستئناف بتعتبر من محاكم الدرجه التانيه فى مصر, بمعنى انه بيحق للمحكوم عليه يتظلم قدامها من الاحكام الصادره عن محاكم الدرجه الاولى (سواء الابتدائيه او الجزئيه), و يطرح النزاع قدامها مره تانيه عشان تفصل فيه باصدار حكم نهائى. محاكم الاستئناف بتنشا بقانون خاص. فى مصر حاليا 8 محاكم استئناف, و بتتوزع على: القاهره, والاسكندريه, طنطا, المنصوره, اسيوط, الاسماعيليه, بنى سويف, قنا. و بتتسع دايره اختصاص بعض المحاكم و بتشمل المحاكم الابتدائيه الموجوده فى اكتر من محافظه زى: محكمة استئناف الاسكندريه اللى بتستانف قدامها الدعاوى اللى بتصدرها محكمة الاسكندريه و دمنهور الابتدائيتين, و محكمة استئناف القاهره اللى بتتعلق بيها كل المحاكم الابتدائيه الموجوده بالقاهره و الجيزه. بتتكون كل محكمه استئناف من رئيس, و عدد من النواب, و رؤسا الدوائر, و القضاه. بتتقسم المحكمه لعدة دوائر, بتضم كل دايره منها 3 قضاه, و بتختص الجمعيه العامه لكل محكمه استئناف بتحديد عدد دوائرها و بتوزع العمل فيها. و بتختص محاكم الاستئناف بنظر الطعون على كل الاحكام الصادره فى المواد المدنيه و الجنائيه العاديه و جنايات امن الدوله.